**PRIJEDLOG**

Temeljem članka 35. stavka 2. i 8. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 144/01, 79/06, 141/06, 146/08, 38/09, 153/09, 143/12, 152/14, 81/15, 94/17) i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 9/20, 14/21, 14/23) **Općinsko vijeće na 22. sjednici održanoj 27. ožujka 2024. godine donosi**

**IZMJENE**

**Odluke o upravljanju i raspolaganju imovinom u vlasništvu Općine Martijanec**

**I.**

Članak 14. Odluke o upravljanju i raspolaganju imovinom u vlasništvu Općine Martijanec („Službeni vjesnik Općine Martijanec“ 1/23, dalje u tekstu: Odluka) mijenja se i glasi:

„Javni natječaj se objavljuje se na službenoj web stranici Općine Martijanec i oglasnoj ploči, a ako tako odluči tijelo nadležno za raspisivanje javnog natječaja i u drugim sredstvima javnog priopćavanja.

Ukoliko tijelo nadležno za raspisivanje javnog natječaj odluči Javni natječaj objaviti u lokalnim tiskanim novinama, objava sadržava samo obavijest o objavi javnog natječaja koja ne mora sadržavati cjelokupan tekst natječaja, ali obavezno mora sadržavati napomenu da se cjelovit tekst natječaja nalazi na oglasnoj ploči i web stranici Općine.“

**II.**

U glavi II.d. Odluke, u članku 41. u stavku 3. riječi „Općinsko vijeće“ zamjenjuju se riječima „Povjerenstvo za raspolaganje imovinom u vlasništvu Općine Martijanec koje imenuje načelnik“.

**III.**

U članku 44. Odluke briše se stavak 2.

**IV.**

U preostalom dijelu Odluka ostaje neizmijenjena.

**V.**

Ove Izmjene stupaju na snagu osmog dana od dana objave u „Službenom vjesniku Općine Martijanec“.

KLASA: 940-06/24-01/2  
URBROJ: 2186-19-01-24-1

Martijanec, 27. ožujka 2024. godine

**PREDSJEDNIK OPĆINSKOG VIJEĆA**

Stjepan Golubić, ing.

**OBRAZLOŽENJE**

**uz Izmjene Odluke o upravljanju i raspolaganju imovinom u vlasništvu Općine Martijanec**

**I PRAVNA OSNOVA**

Pravna osnova za donošenje ovih Izmjena je Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 144/01, 79/06, 141/06, 146/08, 38/09, 153/09, 143/12, 152/14, 81/15, 94/17) te Statut Općine Martijanec („Službeni vjesnik Varaždinske županije“ broj 10/13, 24/13, 18/18, 9/20, 14/21, 14/23).

**II OCJENA STANJA I TEMELJNA PITANJA KOJA SE ŽELE UREDITI**

Tijekom godine se redovito mjesečno objavljuju Javni natječaji za prodaju nekretnina u vlasništvu Općine Martijanec za koje je potrebna objava obavijesti u lokalnim tiskanim novinama koje posljedično iziskuje velike financijske troškove. Donošenjem ovih izmjena žele se smanjiti ti financijski troškovi koje Općina ima objavom obavijesti o raspisanom javnom natječaju u lokalnim tiskanim novinama na način da se Javni natječaj objavljuje na službenoj web stranici Općine te oglasnoj ploči. Ujedno, kako bi si olakšali provedbu zamjene nekretnina ovlašćuje se Povjerenstvo za raspolaganja imovinom za davanje Mišljenja o postojanju posebnog interesa za stjecanje nekretnine izravnom pogodbom.

**III SREDSTVA POTREBNA ZA PROVOĐENJE ODLUKE TE NAČIN NA KOJI ĆE SE FINANCIRATI**

Za provođenje ove Odluke nije potrebno osigurati financijska sredstva u Proračunu Općine Martijanec.